
     מדינת ישראל
משרד הנגב, הגליל והחוסן הלאומי
המשרד לשיתוף פעולה אזורי

הודעה על דחיית מועד להגשת שאלות הבהרה ומועד הגשת הצעות במכרז  פומבי 01/2025 לאספקה, התקנה ומתן שירותי תחזוקה למערכות אבטחה טכנולוגיות קיימות וחדשות 

1. בהמשך להודעה בדבר פרסום המכרז בנדון מיום 12.2.2025 על-ידי משרד הנגב, הגליל והחוסן הלאומי והמשרד לשיתוף פעולה אזורי (להלן: "המשרד") ובהמשך לכנס ספקים שנערך ביום 16.2.2025 המשרד נענה לבקשה שעלתה בכנס ספקים ומודיע בזאת על דחיית מועד הגשת שאלות ההבהרה במכרז עד ליום שלישי 25.2.2025 בשעה 14:00. את השאלות יש להעביר באמצעות הודעת דוא"ל בלבד לכתובת:  tomd@png.gov.il בהתאם למתווה המפורט במסמכי המכרז. תשובות יפורסמו באתר משרד הנגב, הגליל והחוסן הלאומי והמשרד לשיתוף פעולה אזורי:
https://www.gov.il/he/departments/ministry_for_the_development_of_the_negev_and_galilee/govil-landing-page
https://www.gov.il/he/departments/the_ministry_for_regional_cooperation/govil-landing-page
2. בהתאם מועד הגשת ההצעות במכרז נדחה ליום  רביעי 12.3.2025 בשעה 12:00. יש להגיש את ההצעה בשני העתקים, במעטפה סגורה לתיבת המכרזים בכתובת רחוב כנפי נשרים 5, ירושלים, בקומת הלובי. הצעה שתגיע לאחר המועד האחרון להגשת ההצעות לא תובא לדיון בוועדת המכרזים. תשומת לב המציעים לעומסי תנועה ומצוקת חניה באזור וכן לבידוק בטחוני הנערך לבאי המשרד.
3. מהות ההתקשרות - הזוכה יידרש לספק למשרד שרותי אספקה, התקנה ומתן שירותי תחזוקה למערכות אבטחה טכנולוגיות (מתח נמוך) קיימות וחדשות, כמפורט במסמכי המכרז, אשר יקבעו על-ידי המשרד. יובהר כי, המדובר במכרז זה הוא מכרז לעריכת הסכם מסגרת, ללא תכולה מוגדרת מראש וללא מועדי אספקה מסוימים הידועים בשלב זה. אספקת השירותים, העבודות והרכיבים יהיו לפי דרישת המשרד לאורך תקופת ההתקשרות, בהתאם להזמנות עבודה חתומות עבור כל עבודה בנפרד, על סמך הפריטים המוצעים בכתב הכמויות. התשלום לספק יהיה עבור התקנת ציוד ועלות תחזוקה שנתית בהתאם להצעת המחיר הזוכה.
4. תקופת ההתקשרות- תקופת ההתקשרות היא לשנתיים מיום חתימת ההסכם עם הזוכה. למשרד שמורה האפשרות להאריך את ההסכם בשלוש אופציות נוספות, כל אופציה עד 12 חודשים ועד סה"כ 36 חודשים, והכל בכפוף לאישור ועדת המכרזים המשרדית, אישור תקציב המדינה מדי שנה, וקיום תקציב בפועל. 
5. תנאי הסף המלאים ואמות המידה לבחירה בזוכה- מפורטים במסמכי המכרז המפורסמים באתר מינהל הרכש הממשלתי, אתר משרד הנגב, הגליל והחוסן הלאומי ואתר המשרד לשיתוף פעולה אזורי.




  ועדת המכרזים 
                                                                                   	משרד הנגב, הגליל והחוסן הלאומי 
     המשרד לשיתוף פעולה אזורי

